# Årsplan 2024 for Rødt Nordre Aker

I 2023 gikk mye krefter til lokal valgkamp, mens vi i 2024 vil ha mer pusterom og kan bruke dette til aktivere medlemsmassen, holde medlemsmøter og gjøre studier. Vi har også politisk representasjon gjennom bydelsutvalget, og kan bruke denne til å påvirke lokale saker. Samtidig skal vi ikke glemme det internasjonale perspektivet – verden er i rask endring, og vi ønsker å forstå for å skjønne hva som kan komme.

Planen skal sees som et rammeverk for aktivitetene RNA vil prioritere i 2024. I tillegg vil styret følge

opp løpende aktuelle saker i bydelen og revidere årsplanen i henhold til dette.

## Bydelsarbeidet

Rødt Nordre Aker har representant i bydelsutvalget, representant i miljø, plan og samferdselskomiteen, observatører i helse og sosialkomiteen og kultur og oppvekstkomiteen, vara i rådet for funksjonsnedsettelse, og representanter i to skolestyret og et barnehage-samarbeidsutvalg. Det er i stor grad overlapp mellom lagsstyret og valgte representanter, så det har fungert å bruke litt av styremøtene til å koordinere bydelspolitikk. Dette må vurderes løpende etter utskiftning av representanter. Om laget skulle ønske det, kan vi bruke deler av medlemsmøter til å orientere om lokalpolitiske saker.

## Boligpolitikk

Det er nå omtrent umulig for folk med normal inntekt å kjøpe eller leie en vanlig bolig i Oslo, spesielt for yngre. Man trenger hjelp fra arv, foreldre eller andre for å få det til. Samtidig vet vi at det finnes alternative modeller for fordeling og administrasjon av boliger som ikke er markedsbaserte, hvor prisene er mye lavere, blant annet i København, Wien og Berlin. I 2023 opprettet vi kontakt med Rødt Sagene og deres boliggruppe, og Claus var på studietur og snakket med Enhedslisten om deres arbeid i København. Dessverre rant dette litt ut i sanden ved valgkampen. For 2024 vil vi gjenoppta dette arbeidet.

## Nye Rikshospitalet og Ullevål sykehus

Vår bydels preges sterkt om planene om det nye Rikshospitalet ved Gaustad og nedleggingen av Ullevål sykehus planene om det nye Rikshospitalet.

Her ledes arbeidet av en egen aksjonskomite, og styret har vært i kontakt med

aksjonsledelsen for å se hva vi kan bidra med. Denne kontakten bør følges opp. Vi er

også i god dialog i aksjonsgruppen mot salg av Ullevål. Også i denne saken vil styret

samarbeide med tilliggende bydeler.

## Palestina

I skrivende stund pågår bombekampanjen og invasjonen av Gaza, og Israel har blitt trukket for den internasjonale domstolen, anklaget for folkemord. Mange av lagets medlemmer har engasjert seg i demonstrasjoner og aksjoner, men vi har enda ikke arrangert noe felles som lag. Vi kan arrangere felles blokk i demonstrasjoner. Samtidig bør vi benytte anledningen til å forstå dypere – okkupasjonen har foregått i 75 år, og blokaden av Gaza-stripen i 16 år. Vi kan også knytte dette opp mot imperialisme og settlerkolonialisme, og se på eksempler i Palestina og andre steder i verden. Styret foreslår å arrangere medlemsmøter rundt disse temaene.

## Medlemsmøter

Medlemsmøter er en god måte å samle våre aktive medlemmer på. I fjor fikk vi til tre medlemsmøter med tema. Gitt at det ikke er valgår, burde vi greie fire møter i år.

Mulige temaer:

* Nye Rikshospitalet og sykehuspolitikk
* Palestina (ved Aram Zaheri og Hege Bae Nyholt?)
* Imperialisme – hva er imperialisme, og hvordan fungerer kolonialisme, settler-kolonialisme og ny-kolonialisme
* Boligpolitikk – muligens i samarbeid med Rødt Sagene?
* Klimakrise

I tillegg har vi fått innspill om å arrangere uformelle medlemsmøter uten bestemt tema, der man kan diskutere aktuell politikk.

Styret i Rødt Nordre Aker